โดยทั่วไปแล้วสัญญาณกันขโมยจะมีการทำงานโดยการตรวจจับผ่านเซนเซอร์ที่ติดตั้งภายในพื้นที่ หากในพื้นที่นั้นมีการเคลื่อนไหว หรือมีการงัดแงะ เซนเซอร์ก็จะทำการตรวจจับและส่งสัญญาณเตือนภัยไปยังแผงควบคุม จากนั้นสัญญาณเตือนภัยหรือเสียงไซเรนก็จะดังขึ้นเพื่อเตือนภัย ในบางรุ่นอาจจะมีการส่งการแจ้งเตือนไปยังหน่วยงานที่เกี่ยวข้องด้วย